**Crucea revoltei**

*Costel Zăgan*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Lumea asta e nebună

însă alta nu mai am

o să-i cânt și eu în strună

pui de cuc arzând pe ram

Alta însă nu mai am

lumea asta dă în clocot

și ca ea întregul neam

o tăcere-i vai de clopot

Lumea asta dă în clocot

o să-i cânt și eu în strună

dincolo de-al nopții ropot

lumea asta nu-i nebună

Dar cum alta nu mai am

mă voi răstigni ca neam

Costel Zăgan, CEZEISME II